Lav et referat af nedenstående tekst:

Tekst:
Der er en bundplacering til ældreminister Thyra Frank (Liberal Alliance) i en ny undersøgelse, hvor 1.087 repræsentativt udvalgte danskere har vurderet, hvordan de 22 ministre i regeringen klarer sig. I en undersøgelse, som Analyse Danmark har foretaget for Avisen.dk og Ugebrevet A4, er de 1.087 svarpersoner blevet bedt om at give ministrene en karakter ud fra syvtrins-skalaen. Her scorer justitsminister Søren Pape Poulsen (Konservative) højst med et snit på 4,4, mens ældreminister Thyra Frank med sine 2,9 har den laveste gennemsnitskarakter. - Hun er efterhånden mere kendt som hende samrådsministeren end ældreministeren, fordi oppositionen hele tiden trækker hende i samråd. De røde partier og især Socialdemokratiet kæmper en indædt kamp for at miskreditere hende på ældrepolitikken, og det gør de jo også for selv at profilere sig på området og fastholde vælgere, siger Kasper Møller Hansen, valgforsker på Københavns Universitet, til Ugebrevet A4. Thyra Frank har været ældreminister siden 28. november, hvor Liberal Alliance og Konservative blev en del af regeringen, men danskerne virker altså ikke imponerede over hendes præstationer i det første halve år på ministertaburetten. - Thyra Frank pludrer, men Danmark har jo ikke fået nogen ny ældrepolitik overhovedet, siger politisk kommentator Hans Engells om Thyra Franks politiske indsats. 65-årige Thyra Frank sad i Folketinget for Liberal Alliance fra 2011 til 2015, men ved det seneste valg mistede hun sit mandat i Nordjyllands Storkreds til Christina Egelund, som nu er politisk ordfører for Liberal Alliance. Skatteminister Karsten Lauritzen, som er valgt i Nordjylland, ligger midt i feltet med en gennemsnitskarakter på 3,5.

Referat:
Danskerne har i en ny undersøgelse fældet dom over de 22 ministre i regeringen. Nordjyske Thyra Frank klarer sig dårligst.